එමෙන්ම ජනතා මනාපයේ විනිවිදභාවය තහවුරු කරමින් මනාපය පළ කරන්නන්ගේ රුව ද දැවැන්ත ඩිජිටල් තිරය මත දිස්වූයේ ලොව නවීනතම ක්‍රියාවලියක අත්දැකීම ශ්‍රී ලාංකීය ප්‍රේක්ෂකයන් වෙත සමීප කරමින්.ඒ අනුව ශ්‍රී ලාංකීය රියලිටි ඉතිහාසයේ ජයග්‍රාහකයින්ට පිරිනැමෙන වටිනාම තිළිණ වෙනුවෙන් ඊයේ හිරු ලයිෆ් ස්ටූඩියෝ පරිශ්‍රයේදී Hiru star Season 2 කිරුළ වෙනුවෙන් තරඟ වැදුණේ හොරණ - විශ්ව ප්‍රභාත්, අහුංගල්ලේ - උදාර කෞශ්‍යල්‍ය, හොරණ - අමන්දා පෙරේරා සහ බොරැල්ලේ - දිල්ශාන් මධුරංගයි.හිරු ස්ටාර් කිරුළ හිමි කර ගත් උදාර කෞෂල්‍යට රුපියල් ලක්ෂ 35ක් වටිනා නවීනතම ජීප් රථයක්, මුදලින් රුපියල් මිලියන දෙකක් සහ රුපියල් මිලියන 5ක් වටිනා දෘශ්‍ය ගීත 12ක් ඇතුළත් සංගීතමය ඇල්බමයක් ද හිමි වුණා.හිරු ස්ටාර් කිරුළ හිමිකර ගත් උදාර කෞෂල්‍ය සිය උපන් ගම වූ අහුංගල්ල ප්‍රදේශයට අද පෙරවරුවේ ගමන් ආරම්භ කළේ බෙන්තර පාලම අසලින් ඇරඹුණු  විශේෂ රිය පෙරහරකින්.